ອົງການນິລະໂທດກຳສາກົນ ກ່າວວ່າ ພົບຂຸມຝັງສົບ ຂະໜາດໃຫຍ່ ໃນບູຣຸນດີ
ອົງການນິລະໂທດກຳສາກົນ ກ່າວ​ວ່າ ຮູບ​ພາບ​ຈາກ​ດາວ​ທຽມ ​ແລະ​ບັນ​ດາ​ຜູ້ເຫັນ​ເຫດການ ​ກ່າວເຖິງ​ຄວາມ​ເປັນ​ໄປ​ໄດ້​ ຂອງຂຸມ​ຝັງ​ສົບຂະໜາດ​ໃຫຍ່ ​ໃນບູຣຸນດີ.
ອົງການນິລະໂທດກຳສາກົນ ຊຶ່ງເປັນກຸ່ມປົກປ້ອງສິດທິມະນຸດ ກຸ່ມນຶ່ງ ກ່າວວ່າ ຮູບພາບຈາກດາວທຽມ ແລະ ບັນດາຜູ້ເຫັນ ເຫດການ ໄດ້ຊີ້ໃຫ້ເຫັນເຖິງຄວາມເປັນໄປໄດ້ ຂອງຂຸມຝັງສົບ ຂະໜາດໃຫຍ່ ໃນບູຣຸນດີ ທີ່ໄດ້ປາກົດໃຫ້ເຫັນ ຫຼັງຈາກກຳລັງ ຮັກສາຄວາມປອດໄພ ຕອບໂຕ້ ຕໍ່ພວກມືປືນຂອງກຸ່ມກະບົດ ໃນນະຄອນ Bujumbura ຜູ້ອຳນວຍການ ຂອງອົງການນິລະໂທດກຳສາກົນ ຮັບຜິດຊອບ ເຂດອາຟຣິກາຕາເວັນອອກ ທ່ານ Muthoni Wangyeki ກ່າວ ໃນວັນພະຫັດວານນີ້ວ່າ “ບັນດາຮູບພາບເຫລົ່ານີ້ ແນະໃຫ້ເຫັນ ເຖິງຄວາມພະຍາຍາມ ແບບຕັ້ງໃຈ ຂອງເຈົ້າໜ້າທີ່ ເພື່ອປົກປິດ ຂອບເຂດໃນການສັງຫານໂດຍ ກຳລັງຮັກສາຄວາມປອດໄພແລະປ້ອງກັນບໍ່ຢາກໃຫ້ ຄວາມຈິງທັງໝົດອອກມາ ” ອົງການນິລະໂທດກຳສາກົນກ່າວວ່າ ຕຳຫຼວດແລະກຳລັງຮັກສາຄວາມປອດໄພ ໄດ້ສັງ ຫານຫລາຍສິບຄົນ ໃນວັນທີ 11 ເດືອນທັນວາ ຫລັງຈາກພວກກະບົດໂຈມຕີ ຄ້າຍທະ ຫານສາມແຫ່ງ ຢູ່ໃນນະຄອນຫລວງ ກຸ່ມດັ່ງກ່າວເວົ້າວ່າ ຕຳຫລວດໄດ້ບຸກເຂົ້າໄປໃນບ້ານເຮືອນ ແລະແກ່ດຶງເອົາພວກຜູ້ຊາຍ ອອກມາ ສັງຫານຈຳນວນໜຶ່ງຢູ່ຄາທີ່ ແລະ ກ່າວ ຕື່ມວ່າ ໃນຂະນະທີ່ພວກທີ່ຖືກສັງຫານ ຈຳນວນໜຶ່ງ ອາດເຂົ້າຮ່ວມໃນການໂຈມຕີຂອງພວກກະບົດ ແຕ່ຫລາຍໆຄົນບໍ່ແມ່ນ ຢ່າງໜ້ອຍ 87 ຄົນໄດ້ຖືກສັງຫານ ຊຶ່ງແຫລ່ງຂ່າວບາງກະແສໄດ້ກ່າວວ່າ ມີຈຳນວນຜູ້ເສຍ ຊີວິດຫລາຍກວ່ານັ້ນ ອົງການນິລະໂທດກຳສາກົນກ່າວວ່າ ໃນຂະນະທີ່ຊາກສົບໄດ້ຢັ່ງຢາຍຢູ່ທຸກໆບ່ອນ ເກືອບ ທັງໝົດ ບໍ່ໄດ້ຖືກນໍາໄປໄວ້ບ່ອນເກັບສົບ ບັນດາຜູ້ເຫັນເຫດການ ກ່າວວ່າ ຫລາຍໆສົບໄດ້ ຖືກນຳໄປຖີ້ມລົງຂຸມຝັງສົບຂະໜາດໃຫຍ່ ຢ່າງໜ້ອຍຫ້າບ່ອນ ສະຫະປະຊາຊາດ ກໍໄດ້ສືບສວນເຊັ່ນກັນ ບໍ່ມີຖະແຫຼງການໃດໆຈາກລັດຖະບານບູຣຸນດີ ເທື່ອ